El consentiment (Mònica Planas Callol)\nEl llibre de Vanessa Springora, que s’ha convertit en un èxit internacional, és profundament dolorós i explica d’una manera admirable la seva història d’assetjament i abusos sexuals\n3 min. 03/10/2020 20:44\n987x555 El consentiment\nEl consentiment / lamartarile\nEl gener del 2020, navegant per la web d’una revista francesa, vaig trobar la ressenya d’un llibre de títol suggeridor. L’autora, que sortia en una petita fotografia al costat, era una dona d’ulls clars i mirada franca, d’estil sobri i elegant, d’uns quaranta anys. Vaig llegir les circumstàncies que havien motivat la seva novel·la autobiogràfica i em va semblar que, per problemes amb l’idioma, jo ho estava entenent malament. El meu francès és força macarrònic i vaig tenir la impressió que el que jo entenia era tan terrible que no podia ser. Però no. Vaig confirmar que ho havia entès bé. El llibre es titula El consentiment i aquest mes l’ha publicat l’editorial Empúries en català, amb una acurada traducció de Marta Marfany. Em vaig afanyar a comprar-lo.\nL’autora, Vanessa Springora, és una editora francesa que ha estat capaç d’explicar d’una manera admirable la seva història d’assetjament i abusos sexuals. Els va començar a patir quan tenia catorze anys, comesos per un escriptor de renom, Gabriel Matzneff. Ell, aleshores, en tenia cinquanta. L’insòlit és que aquestes circumstàncies es van produir públicament. La mare, els professors i l’entorn de Springora n’estaven al cas i Matzneff, que ja tenia una llarga trajectòria literària explicant les seves proeses sexuals amb menors, se’n vantava a la televisió i a les reunions d’amics, i ho descrivia amb tot luxe de detalls en els diaris personals que també publicava. El cèlebre autor va tenir la complicitat de la policia i l’àmbit polític. Va rebre el suport dels intel·lectuals d’esquerres, que, en nom de l’alliberament de la moral i de la revolució sexual, defensaven les teories de l’escriptor i que no es considerés delicte. Matzneff atribuïa als adults el poder d’instruir els adolescents en l’art del sexe.\nEl consentiment, que s’ha convertit en un èxit internacional, és profundament dolorós. Provoca un gran sentiment de compassió per l’autora i genera indignació per la ceguesa de l’època que li va tocar viure. És colpidor perquè ha sabut trobar el to just, la serenitat i la claredat d’idees necessària per escriure-ho de tal manera que la història flueixi amb agilitat tot i els sotracs que amaga. Cada paraula sembla exquisidament meditada, no perquè sigui una prosa refistolada, sinó perquè la frase digui amb precisió quirúrgica el que ella vol expressar. Springora fuig de la retòrica dramàtica. Exposa cronològicament els fets d’una manera tan diàfana que no pots parar de llegir. Entre línies, en les seves reflexions i en la mirada que té sobre els fets passats, s’hi percep una feinada psicològica exhaustiva per refer la identitat que Matzneff va destruir.\nSpringora explica les causes que van provocar el que ella anomena “encanteri”, que ella es convertís en una víctima tan disposada. I també el moment en què l’encanteri es desfà i pren consciència de l’abast de la manipulació i el maltractament que l’escriptor exerceix sobre ella. El títol, El consentiment, anuncia una reflexió molt ben elaborada sobre aquest terme tan traïdor. Quin valor té el consentiment quan la vulnerabilitat d’algú és tan gran?\nEl paper dels llibres com un fil subtil que cus tota la seva vida és sorprenent. La polivalència de la literatura com a eina de fascinació, de sotmetiment, de seducció, de domini, de protecció, d’ensinistrament, de provocació, d’alliberament, de venjança, de subsistència, de justícia i, per sort, d’una mica de guariment, adquireix a El consentiment una dimensió devastadora i màgica a la vegada. Llegiu-lo.


El lema d'aquesta biennal PRÀCTIQUES RELLEVANTS definida pel comissari, convida a reflexionar sobre la paradoxa produïda per l'èxit internacional de l'arquitectura espanyola (Premi Pritzker 2017, Lleó d'Or a la Biennal de Venècia, lideratge d'arquitectes espanyols en estudis internacionals, així com de docents en escoles d'arquitectura punteres) que no es correspon amb el volum de producció arquitectònica d'aquests últims anys, però que, no obstant això, reflecteix un treball més rellevant que mai.\nEn aquesta cita amb la jove arquitectura nacional comptarem amb la presència de:\nIñaki Carnicero, comissari de la biennal, i el jurat format per: Pilar Díaz de Paisaje Transversal, com a representant dels participants, Héctor Fernández Elorza, representant de la zona centre, Iñigo García de VAUMM, representant de la zona nord, María González de Sol89, representant de la zona sud. Montserrat Nogués, patrona i representant de la Fundación Arquia; Anna Puigjaner de MAIO, representant de la zona de llevant.\nL'esdeveniment s'estructurarà en les següents taules rodones: Redefinició de la idea de context, La magnitud del que és petit, El conflicte com a oportunitat i Pensament Operatiu, que seran moderades respectivament per Ángel Martínez García-Posada, Jacobo García-Germán, José Juan Barba i Silvia Colmenares.\nHi participaran també els autors de les 24 realitzacions seleccionades d'aquesta biennal:\nPodeu descarregar el programa complet més avall.\nAquest any, com a novetat, obrim CONVOCATÒRIA PER DISSENYAR L'ARQUITECTURA DEL FESTIVAL. Si voleu participar-hi, podeu descarregar les bases del concurs més avall.\nEn breu informarem sobre el RECORREGUT ARQUITECTÒNIC previst per al dimecres 17 d'octubre i en el qual comptarem amb la presència de destacats arquitectes com Andreia García, Pedro Hernández, Gonzalo Herrero Delicado o Pola Mora.\nCom a culminació, comptarem amb una conferència d'Eduardo Souto de Moura (jurat de la XIX convocatòria d'arquia/becas) i Carrilho de Graça, com a jurat únic de la XX convocatòria del programa, que presentarà el tema de l'esmentada convocatòria.\nFinalment, l'acte conclourà amb l'acte de lliurament de beques i el lliurament dels premis: Votación en línia, Opinió i Comunicació, així com el Premi arquia/innova, dotat amb 3.000 euros, i el Premi arquia/próxima, dotat amb 15.000 euros.


Home Inn Lijiang Fuhui Road Lijiang Xina - Ofertes d'hotels amb els MILLORS DESCOMPTES EN LÍNIA\nNo.118, Fuhui Cun,Fuhui Road, Gucheng Disctrict, Ciutat de Lijiang, Lijiang, Xina, 674102 - Veure al mapa\nTé alguna pregunta per a Home Inn Lijiang Fuhui Road?\nMés informació sobre Home Inn Lijiang Fuhui Road\nAl visitar Lijiang, vosté es sentirà com a casa a Home Inn Lijiang Fuhui Road, què li ofereix un allotjament de qualitat i un gran servei. L'hotel és a 1 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nSimplement imagini's totes les comoditats i diversions que vostè espera de Home Inn i afegeixi-hi el comfort de la seva llar. A l'hotel s'hi pot gaudir d'unes comoditats de primera classe com servei d'habitacions 24 hores, Zones públiques amb Wi-Fi, servei d'habitacions, restaurant, visites turístiques.\nA més, totes les habitacions ofereixen una gran varietat de comoditats com ara aire condicionat, escriptori, connexió a internet (cortesia), accés a internet, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Home Inn Lijiang Fuhui Road és una elecció inteligents per a viatgers a Lijiang, i ofereix una estada relaxant i sense molèsties.


La Fundació Escolta Josep Carol i Escoltes Catalans us desitgem unes bones festes i un bon any 2017!\nInscriu-te a la Murga Lleida!\nUn any més, les unitats de Pioners i Clan, tenen l’oportunitat de participar a la Murga Lleida; el projecte d’ApS que promou una visió crítica i transformadora entorn de l’habitatge. Les inscripcions romandran obertes fins el 15 de gener.\nVols treballar a la FEJC?\nLa Fundació Escolta Josep Carol obre convocatòria per tal de cobrir una plaça adscrita al Departament de Finances. Llegiu en aquest link les condicions generals de la plaça.\nLa última taula rodona de l'any!\nL'ESNEE (Equip de Suport a les Necessitats Educatives Específiques )prepara la propera taula rodona per al dilluns 19 de desembre a les 19h a la seu d'Escoltes Catalans, aquesta vegada el tema a tractar serà l'ansietat i per qui no pugui venir, es podrà seguir per streaming al canal de Youtube d'Escoltes Ca\nEn el marc del procés d’unitat, el grup de treball de Mètode organitza un cicle de xerrades i conferències sobre els reptes de la proposta educativa de l’escoltisme i el guiatge del futur amb la intenc\nHorari de la seu durant el pont\nLa seu d'Escoltes Catalans i de la Fundació Escolta Josep Carol tancarà els dies 6, 7 i 8 de desembre per festivitats. Els dies 5 i 9 la seu obrirà de 10h a 14h.\nNosaltres també #volemacollir\nL’escoltisme i el guiatge català s’adhereix a la campanya “casa nostra, casa vostra”. Ho dèiem fa mesos, i ho seguim dient: obrim els nostres caus i les nostres cases, si és que hi ha caus i cases d’algú. Fem de l’educació un refugi perquè el què esta passant a la mar Mediterrània no es repeteixi mai més, no ho pateixi mai més ningú, enlloc.\nMemòria històrica al cau, per a què?\nDilluns 28 de novembre a les 19h a la seu d'Escoltes Catalans parlarem amb el fotoperiodista Jordi Borrás i la historiadora Assumpta Montellà sobre la importància de treballar la Memòria Històrica al cau.\nQuin material voleu per fer més sostenible la vostra activitat?\nL’Equip Terra hem fet una llista de material que us pot ajudar a fer la vostra activitat més sostenible, Es tracta de diferents estris que disminuiran la vostra petjada ecològica, ja sigui perquè disminuiran la utilització de material d'un sol ús com per la procedència de les seves matèries primeres o el mode de producció.


El primer descens de la història del K2 amb esquís | Fosbury\nFosbury » Alpinisme » El primer descens de la història del K2 amb esquís L'alpinista polonès Andrzej Bargiel assoleix una nova fita a la segona muntanya més alta del món\nEl primer descens de la història del K2 amb esquís L'alpinista polonès Andrzej Bargiel assoleix una nova fita a la segona muntanya més alta del món\nBaixar esquiant la segona muntanya més alta del món. Un projecte impossible que ja és una realitat.\nEl K2 ha viscut un cap de setmana especialment prolífic. En clau catalana Sergi Mingote ha fet el cim amb un rècord inesperat, però la finestra de bon temps de la mítica muntanya fronterera entre la Xina i el Pakistan ha comptat amb 30 ascensions més completades amb èxit. Una d’elles ha estat la del polonès Andrzej Bargiel. Amb 30 anys s’acaba de convertir en la primera persona de la històrica que baixa el K2 dalt dels esquís des del cim (8.611 metres), per a molts el més perillós de les grans muntanyes de l’Himàlaia.\nActualitzem article amb noves imatges:\nArribat al Karakorum a mitjans de juny, i aclimatat en alçada a la falda del Gasherbrum II, l’expedició de Bargiel va enfilar-se al Camp 2 del K2 el 19 de juliol, el mateix dia que Mingote anunciava que es desplaçava des del Broad Peak cap allà per fer el cim. Com ell faria un dia més tard, el polonès també va atacar el cim amb èxit sense oxigen suplementari. Va ser llavors quan es va calçar els esquís que havia carregat durant l’ascensió i va atacar el descens per la via Cesen. Va trigar aproximadament 8 hores en arribar al camp base després d’haver-se vist obligat a aturar-se al Camp 4 per la presència de núvols que impedien disposar d’una bona visibilitat esquiant. Un descens vertiginós de 3.600 metres de desnivell.\nNo cal dir que altres alpinistes ja havien intentat dur a terme la proesa de Bargiel amb anterioritat. L’italià Edmund Joyeusaz va esquiar al llindar dels 7.000 metres i el seu compatriota Hans Kammerlander va ser capaç d’esquiar 400 metres per sota el cim el 2001. En alguns casos el resultat ha estat tràgic, com el del transalpí Michele Fait (mort el 2009) o el del suec Fredrik Ericsson, que va morir un any després després d’haver participat en l’intent de Fait. El mateix alpinista polonès que ara celebra aquesta fita ja ho va intentar el 2016, on les altes temperatures i les condicions perilloses del cim el van obligar a renunciar, i ja compta amb altres ascensions i descensos amb esquís a l’Himàlaia com al Manaslu (2015).\n“He treballat per fer el descens des del cim del K2 directament fins al camp base. És una baixada molt tècnica i estic molt content que hagi sortit bé, perquè era el segon cop que venia aquí i estic molt satisfet de no haver de tornar per fer un nou intent”\nUn rècord tecnològic\nL’expedició polonesa estava formada per quatre persones més que s’han encarregat de donar tot el suport possible a Andrzej Bargiel. El seu germà Bartlomiej, de fet, ha estat capaç de conduir un dron a un nou rècord d’altitud, superant la barrera dels 8.500 metres amb l’objectiu d’enregistrar el descens. Aquest èxit tecnològic també és la clau de volta de la repercussió de la gesta de Bargiel, que l’estiu passat ja va publicar diversos vídeos de la seva estada al K2 que són senzillament espectaculars.\nAlpinismeAndrzej BargielEsquíEsquí de MuntanyaK2\nAndorra fa pública la candidatura per acollir els Campionats del Món, el gran esdeveniment dels…\nLa Fosbury entrevistem a la que actualment és la millor esquiadora d'alpí de Catalunya. Núria…


Ciclista ferida lleu en una caiguda\nUna ciclista va resultar ferida el dimecres a la tarda en un accident ocorregut a l'avinguda de l'Abat Marcet. El sistema 112 va informar la Policía Municipal a les 8.18 hores: una ciclista estava ferida a la citada avinguda. L'accident va tenir lloc en la intersecció amb el carrer del Doctor Cistaré. Una dotació policial es va dirigir al punt indicat i va comprovar que la ciclista havia caigut al terra de manera fortuïta i que presentava lesions de pronòstic lleu, en principi. Una ambulància va traslladar la víctima a l'hospital MútuaTerrassa.\nSet denunciats per incomplir les restriccions\nLa Policia Municipal va denunciar dimecres set persones per incompliment de les restriccions sanitàries imposades per contenir el coronavirus. Tres sancions es van interposar a ciutadans que es trobaven consumint alcohol a la Rambla d'Ègara a les 20.30. Tres més, a persones que estaven a la via pública passades les 22 hores, en horari de confinament nocturn, sense causa justificada. La setena sanció se la va endur una persona que circulava pel carrer sense la mascareta.\nCuina destruïda per un incendi al Centre\nUn incendi va destruir ahir una cuina al carrer de Joan Baptista Galí, al Centre. Els serveis d'emergències van rebre l'avís a les 12.01 i els bombers van desplaçar a la zona, a uns metres del carrer del Pantà, a quatre dotacions. El foc va cremar aparells i mobles a la cuina d'un habitatge, però tot el pis va resultar afectat per les altes temperatures i el fum. Els bombers van tallar el subministrament de serveis i van revisar tot l'edifici.\nRescat d'un home i un gos en un ascensor\nEls bombers van rebre ahir una alerta per rescatar un home i un gos que havien quedat atrapats en un ascensor a la plaça del Triomf, al barri de Sant Pere.


Els estiraments musculars | Can Pioc\nEls estiraments musculars\nDeixeu un comentari / Salut / Per Albert Peña\nÉs important entendre com, quan i com hem de realitzar estiraments musculars.\nEls estiraments musculars ens ajuden a prevenir lesions i milloren la nostra flexibilitat… S’haurien de realitzar tant abans com després de qualsevol exercici físic i mantenir una continuïtat, durant l’escalfament i en la recuperació posterior a l’exercici.\nEls estiraments es poden fer a qualsevol lloc,i quan s’efectuen, els hem de fer d’una forma suau i lenta, evitant cap moviment brusc i evitant tensions fluctuants( rebots). Cada cop que es faci un exercici s’ha de notar una tensió muscular, però sense arribar mai a sentir dolor. Aquesta tensió muscular ha d’anar augmentant de forma progressiva durant uns 20-40 segons que ha de durar cada estirament en si, així ens assegurem que el múscul ha realitzat el procés. És important estirar correctament, ja que si no pot provocar l’efecte contrari al que volem i lesionar-nos. Remarcar que no tota la musculatura és capaç d’arribar fins el mateix grau d’elongació. Existeix musculatura que en funció del tipus de fibra i del ús que en fem, serà més procliu a estirar-se que d’altres que tenim més oblidades o que no usem tant.\nQuè són? Els estiraments són un conjunt d’activitats o exercicis que es realitzen abans de qualsevol activitat física (entrenament o competició), amb la finalitat de disposar les funcions orgàniques, musculars, nervioses i psicològiques de l’esportista i preparar-lo per a rendir al màxim de les seves possibilitats. Seria convenient que es realitzessin després d’un escalfament a base de carrera suau o exercicis actius. També és convenient fer-ne al finalitzar l’activitat, per tal de recuperar la musculatura, alliberar-la de tensions i ajudar-la a tornar a l’estat inicial.\nCom estirar – Cal estirar amb una tensió suau i mantinguda, sense arribar a notar dolor. És important buscar el punt just de tensió, ja que si és molt gran podem produir una lesió muscular al esquinçar o trencar les fibres musculars. – Hem d’estar en una posició correcte, on només notem tensió en els músculs que estem estirant. – Cal aguantar l’estirament un mínim d’entre 20 a 40 segons. – No fer moviments bruscos ni rebots, cal que sigui un moviment seguit i harmònic. És preferible mantenir l’estirament més temps de forma suau, que més curt i agressiu. A poc a poc notarem que la musculatura es relaxa i podem superar la barrera motriu anterior. – Cal respirar suaument i de forma correcta. – Fer una taula d’estiraments o una mini-guia ens pot ajudar a no deixar-nos cap múscul sense estirar.\n2.- Augmenta el rang de moviment articular al vèncer les barreres motrius.\n5.- Milloren les tensions mentals, ja que molts de cops són conseqüència indirecta o produïdes per tensions musculars.\nAquest llibre de Bob Anderson és un clàssic imprescindible com a guia d’estiraments. Agrupats per cadenes musculars i per activitats i esports.


Adrià Mitjavila i Aleix Martí competeixen aquest cap de setmana al Memorial Paolo d’Aloja - CN BANYOLES\nAdrià Mitjavila i Aleix Martí competeixen aquest cap de setmana al Memorial Paolo d’Aloja\nREM · 01.04.2016\nEls dos remers banyolins Adrià Mitjavila i Aleix Martí participaran aquest cap de setmana al Memorial Paolo d’Aloja també coneguda popularment com la regata de Piediluco pel llac on se celebra la regata. Aquest any, coincidint amb la 30a edició de la prova, s’hi ha inscrit 238 embarcacions provinents de 28 països.\nNo és el primer cop que els dos banyolins participen a la regata: ja l’any passat van competir amb el doble escull lleuger en el cas de Mitjavila i el doble escull pesat per a Martí on ambdós van acabar en 4a posició. Sí que ho serà però, el primer cop que ho fan en any olímpic i quan la regata pren especial rellevància per ser un dels principals i únics test per a les diferents embarcacions per medir-se internacionalment en vistes del preolímpic que se celebrarà del 22 al 24 de maig a Lucerna.\nEn el cas del doble escull lleuger, Adrià Mitjavila i el gallec Rodrigo Conde formaran parella i s’enfrontaran a 11 altres bots, que seran els d’Anglaterra, Grècia, dos d’Hongria, dos d’Itlàlia, dos de Portugal, Holanda, Eslovàquia i Ucraïna i també un altre bot espanyol format per Álvaro Romero i Ramón Gómez.\nSegons els horaris provisionals, iniciaran les eliminatòries el mateix dissabte a les 11:10h del matí i es remaran les finals a partir de les 15:30h de la tarda. El diumenge es tornarà a remar eliminatòries a les 11:30h per remar les finals a les 16h.\nPer a Aleix Martí i el seu company Joaquin Montero, la competició serà també dura, sobretot en el cas d’altres bots espanyols, ja que també hi haurà el doble de Jaime de Haz i Rubén Padilla. A banda, també hi haurà bots d’Egipte, República Txeca, tres bots italians, Lituània i dels Emirats Àrabs Units.\nTambé segons horaris provisionals, iniciaran les eliminatòries el mateix dissabte a les 9:30h del matí i es remaran les finals a partir de les 15:30h de la tarda. El diumenge es tornarà a remar eliminatòries a les 10:50h per remar les finals a les 16h.\nFoto: Rem Banyoles


LA ROCA VILLAGE AMB LA MODA DEL 080 BARCELONA FASHION | 080 Barcelona Fashion\nLa Roca Village es manté fidel al seu compromís a recolzar el talent, la creativitat i la innovació, especialment en moda i disseny. Per aquest motiu, edició darrera edició, segueix col·laborant amb 080 Barcelona Fashion com plataforma de promoció i difusió de la moda catalana al món.\nLa Roca Village, a través de la seva plataforma Barcelona Designers Collective, desenvolupa iniciatives que contribueixen a posicionar Barcelona i Catalunya com punt de trobada per al talent nacional i internacional. El projecte ha comptat en les seves diferents edicions amb dissenyadors de 080 Barcelona Fashion com Krizia Robustella, Mirian Ponsa o Georgina Vendrell.\nLa Roca Village és la destinació imprescindible per oferir als visitants una experiència de compres única i de luxe. A les més de 130 boutiques que formen el Village, se sumen noves firmes internacionals com Vivienne Westwood, Etro, Dsquared i Roberto Cavalli. Amb aquestes noves obertures i a través dels seus exclusius serveis d’hospitalitat: personal shopper, staff multilingüe, centres d’informació turística, wi-fi gratuït, entre d’altres, La Roca Village garanteix una experiència de compra memorable a tots els seus visitants.


Biografies Ampostines dedica una sessió a descobrir Antònia P. Ripoll – ESARDI (Escola d'Art i Disseny d'Amposta)\nEn el marc de la 9a edició del cicle ‘Biografies ampostines’, la conferència ‘Antònia P. Ripoll. Mentre tant TOT’,v a permetre fer un recorregut per la vida d’Antònia P,. Ripoll, actual cap de Departament d’Art Mural d’Esardi. La sessió va anar a càrrec de M. Josep Margalef i Júlia Idiarte i es va atansar a la vivència vital de l’artista; el trajecte d’una història on se sumen la voluntat, l’esforç i l’emoció de la persona que juntament amb Marisa Lajunta van tenir la iniciativa al 1984 de posar la primera pedra pedagògica del que és avui dia l’Escola d’art i disseny d’Amposta, Esardi.\nEl 5 de novembre del 1984 va començar el primer curs normalitzat i Antònia en fou directora fins a 2004. L’esperit del seu aprenentatge a l’escola Massana de Barcelona, de la qual en va fer memòria amb gran emoció, va ser el seu objectiu a transmetre: per una banda, promoure l’ensenyament artístic de caire professional que, a més de donar a conèixer l’art, i les seves tècniques, obrís nous camps de concepte, creació i recerca, preparant els alumnes per enfrontrar-se, com a creadors, al món actual. I per un altra banda, que l’escola havia de ser l’accés a l’activitat artística i al món de l’art per a tothom i per si mateixa convertir l’escola en un motor cultural referent del territori.\nDes d’Esardi creiem que realment el seu esforç ha complert les seves expectatives i felicitem Antònia per la seva dedicació i treball. Esardi actualment és un referent dinamitzador de cultura i art. Per nosaltres Antònia ha estat un model a seguir.\nOrganitzat per l’Ajuntament d’Amposta, Museu de les Terres de l’Ebre i Campus Extens de la URV. Col·labora la Diputació de Tarragona


Reus presenta un nou Hub alimentari de la Catalunya Sud\nEl projecte, que vol esdevenir el pol d'atracció tecnològic i d'innovació al territori, suposarà una inversió de 49 MEUR i rebrà fons europeus\nUn moment de la presentació del Hub Foodtech & Nutrition a l'Auditori Antoni Gaudí de Reus URV\nDimecres, 23 Febrer 2022 18:07\nL'Ajuntament de Reus ha presentat aquest dimecres el Hub Foodtech & Nutrition. Es tracta d'una iniciativa publicoprivada que té com a objectiu la creació d'un ecosistema catalitzador d'innovació, especialitzat en nutrició, que generi dinàmiques entre dos dels sectors estratègics: el tecnològic i l'alimentari. El projecte vol aportar valor afegit i retenir el talent perquè el territori esdevingui un pol d'atracció tecnològic i d'innovació i converteixi l'àrea metropolitana de la Catalunya Sud en un referent en aquests àmbits. El nou hub és un dels 27 projectes que tenen el suport de la Generalitat per rebre els Fons Europeus Next Generation. La iniciativa preveu una inversió de 49 milions d'euros.\nEl consistori de Reus liderarà un dels projectes més "ambiciosos" del territori, conjuntament amb la Universitat Rovira i Virgili (URV), Eurecat i el sector privat, representat pel Clúster TIC i les empreses alimentàries de la demarcació. Aquest dimecres s'ha presentat el Hub Foodtech & Nutrition a l'auditori Antoni Gaudí. El projecte vol contribuir a la recuperació post pandèmia i a la transformació econòmica i social del sud de Catalunya.\nEn l'àmbit de la iniciativa privada, el hub connecta el sector tecnològic, amb un Clúster TIC que aplega 60 empreses i entitats, 2.000 treballadors i més de 1.000 milions d'euros de facturació; i el sector de la nutrició i alimentació, amb més de 100 empreses, que sumen més de 6.000 treballadors i uns 2.500 milions d'euros de facturació anual a la demarcació de Tarragona.\nEn la presentació del projecte, el president del Clúster TIC Catalunya Sud, Pablo Mazón, ha assenyalat que des de l'ens volen aportar valor afegit i retenir talent, ja que és dificultós, assegura, trobar perfils tecnològics a la demarcació tarragonina. "Som un territori amb moltes oportunitats, cal potenciar el sector tecnològic, no necessitem grans recursos per créixer", ha dit.\nEl projecte és un dels 27 que s'han acollit als fons europeus\nEl Govern ha triat el Hub Foodtech & Nutrition perquè formi part dels 27 projectes que han sol·licitat els fons europeus. En concret, en el marc dels Urban Tech Hubs, en la vertical de nutrició. La secretària d'Afers Econòmics i Fons Europeus de la Generalitat, Matilde Villarroya, ha afirmat que el hub és un exemple de les fites que es poden assolir si es sumen esforços entre institucions i agents econòmics.\n"Els fons europeus són una clara oportunitat per projectes transformadors. Concretament, el PERTE Agroalimentari que preveu la inversió de 1.000 milions d'euros, pot ser una injecció molt important pel sector. És per aquest motiu que des del Govern demanem coliderar aquest PERTE per intentar aconseguir que aquests fons siguin realment transformadors i arribin a projectes reals", ha reclamat Villaroya.\nPer la seva banda, el secretari de Polítiques Digitals, David Ferrer, ha assenyelat que el sector de la nutrició i l'alimentació està en procés de transformació i que les tecnologies digitals són "una palanca" per abordar reptes, com ara l'impacte del sector en el canvi climàtic o la seva descarbonització.\nEl projecte preveu una inversió de 49 milions d'euros que es destinaran a actuacions vinculades a l'impuls de projectes que facin créixer l'ecosistema i que generin noves dinàmiques entre els agents implicats. També està prevista una intervenció arquitectònica i urbanística que ajudarà a desplegar el Campus del Hub, que s'estén des del Campus de Bellissens de la URV, fins al Parc Tecnològic i d'Innovació del Tecnoparc de Reus.\nAmb aquestes actuacions es preveu millorar l'eficiència energètica i la sostenibilitat dels edificis vinculats al Hub, incrementar la seva digitalització i invertir en els equips d'investigació i prototipatge necessaris per a desenvolupar projectes de l'àmbit de les tecnologies de l'alimentació.


Especialistes en distribució alimentària - GRUP ALIMENTARI DISTECO\nA Grup Alimentari Disteco som especialistes en distribució alimentària\nDe cara als canvis i reptes del sector de l’alimentació, és important abordar i ampliar el mercat de la mà d’ especialistes en distribució alimentària.\nLa distribució alimentària abasta la intermediació entre els productors d’aliments i el consumidor final, cadena en la qual intervenen diverses tasques i es vinculen majoristes, proveïdors i minoristes.\nEn aquest context, el rol dels operadors logístics especialitzats en la distribució d’aliments és un dels més importants en la cadena, per garantir la seguretat dels aliments que arriben al consumidor.\nEspecialitzats en la distribució d’aliments\nEl sector alimentari abasta una gran diversitat quant a tipus de clients i, per tant, està subjecte a regles molt dinàmiques que condicionen una logística molt complexa.\nLa funció del distribuïdor d’aliments va més enllà de les gestions d’emmagatzematge i transport, incloent:\nFacilitar la comercialització d’aliments.\nVincular el sector industrial i els productors amb els consumidors.\nGarantir la traçabilitat i transparència.\nEn la distribució d’aliments, no n’hi ha prou amb complir la regulació. Cal conèixer a fons el producte i el seu valor afegit, per oferir un servei de qualitat que satisfaci les expectatives del consumidor.\nEl distribuïdor especializat ha de considerar cada producte i aplicar procediments per garantir la seguretat alimentària, seguint procediments segons les especificacions.\nReptes de la distribució alimentària 2020\nL’evolució en la distribució està sent encoratjada a abordar un model més sostenible i a adoptar definitivament la transformació digital. Entre els principals reptes destaquen:\nProductes de proximitat: servei al client i comerç més eficient, amb l’objectiu d’atendre els canvis per un consum més sostenible.\nProfessionalitat i tecnologies: canvis en el model de gestió per a la implementació d’un major control, traçabilitat i resposta immediata.\nSostenibilitat: optimització de les rutes de repartiment i sistemes per a la conservació d’aliments incorporant tecnologies més netes.\nA Grup Alimentari Disteco representem marques de referència i productes d’alta qualitat en aliments congelats, refrigerats i en ambient, oferint un servei de distribució d’alt valor afegit.


Aprox. 661,192 USD\nE&V ID W-02LJFB\nTerrassa 1.205,56 sqft\nLluminós àtic dúplex d'obra nova de 135m² amb més de 110m² de terrasses a Sant Feliu de Llobregat. L'habitatge es troba en exclusiva finca de només dos veïns i es distribueix en dues plantes; a planta principal disposa de rebedor, ampli saló menjador de 34m² amb sortida a terrassa de 16m², cuina integrada tipus office, tres dormitoris dobles (un d'ells en suite amb vestidor i bany complet), un dormitori individual, un bany complet i safareig. A la planta golfes té una sala polivalent amb accés a terrassa de 100m² amb jacuzzi. L'immoble disposa de calefacció i aire condicionat per conductes, terres de parquet i acabats de primera qualitat. Excel·lent ubicació; molt a prop dels serveis, comerços i transports de la zona.


Torra anuncia que hi haurà carnet únic de biblioteques aquest 2019\nEl catàleg i el carnet universals per a tot Catalunya són una fita que fa anys que es persegueix\n2 min. Barcelona 09/01/2019 09:04\n651x366 L'acte del centenari de la Xarxa de Biblioteques Populars de Catalunya / RUBÉN MORENO L'acte del centenari de la Xarxa de Biblioteques Populars de Catalunya / RUBÉN MORENO\nEl president de la Generalitat, Quim Torra, va anunciar dimarts durant la cloenda de la celebració del centenari de la Xarxa de Biblioteques Populars la implementació del carnet comú de biblioteques i el catàleg únic per al primer semestre d'aquest 2019. Amb aquests elements es podrà tenir accés al fons bibliogràfic de les 412 biblioteques públiques mitjançant un servei nacional de préstec interbibliotecari. Tal com Torra va afirmar, és un anunci "esperat", "un dels fruits madurs d'anys de molta feina", en referència al catàleg i el carnet unificat de biblioteques.\nActualment les prop de 150 biblioteques dels territoris de Tarragona, Girona, Lleida i les Terres de l’Ebre comparteixen un catàleg bibliogràfic anomenat Argus, mentre que les prop de 250 de les comarques de Barcelona s’agrupen mitjançant el catàleg Aladí. Amb el futur carnet comú es preveu que els usuaris de totes les biblioteques puguin tenir accés, a través d’un catàleg unificat, a llibres i materials d’arreu del territori.\nDurant l'acte celebrat al Saló de Sant Jordi del Palau de la Generalitat, Torra ha reivindicat la feina de la Xarxa de Biblioteques i la institució que la va crear, la Mancomunitat. "La Mancomunitat va fer de la cultura la seva raó de ser. La nova Catalunya ha estat fundada per llibres", va dir Torra. El president va entregar, juntament amb la consellera Laura Borràs, els diplomes del centenari als representants de les cinc primeres biblioteques de Catalunya fundades l'any 1918, la de Valls, la d'Olot, la de Sallent, la de les Borges Blanques i la de Canet de Mar, aquesta última un any després.\nEl pla de biblioteques va ser un dels projectes culturals més importants que va tirar endavant el govern de Prat de la Riba (1914-1925), la primera institució d’autogovern que s’estenia per les quatre demarcacions catalanes des del 1714.


Kilian’s Classik 2012 | Narcís Domingo\n← hey boy hey girl…. olla vella bony o forat !\nPosted on 9 Juliol 2012\tby Narcís Domingo\nAquest cap de setmana va tenir lloc a Font -Romeu la Kilian’s Classik. En un entorn fantàstic es van organitzar fins a 3 curses oficials de 25 i 45 km el dissabte i de 10 km el diumenge matí. A més també el diumenge es va fer una mena de clínic de tècnica de descens per qui estava encara sencer i per qui tenia ganes d’aprendre quelcom. També van tenir lloc les curses dels més petits on només veure les ganes que hi posen, et fan passar una bona estona. I per allí en Kilian Jornet repartint fotos, signatures…és un sant ! un altre al seu lloc no tindria la seva paciència…\nDesprés de 15 dies de repòs la meva KC es presentava com tota una incògnita. No sabria com respondria el turmell i les molèsties que havia tingut. Les sensacions no eren massa bones i més tard tot això es va confirmar.\nHavíem passat la nit a Bourg Madame, dissabte matí però tocava ser abans de les vui a Font-Romeu per recollir dorsal i documentació. De mica en mica es va acabar animant el carrer principal de la Marina d’Or del Pirineu Francès… (la veritat és que tot lo bonic que té de muntanya li falta de caliu al poblet). Vora 1000 persones inscrites entre les dues curses. Tot això que sembla molt bonic va ocasionar un tap espectacular que vam patir la Montse, Mònica, Enric i un servidor. El Toni Calderón i la resta de companys que havíem coincidit crec que es van poder escapar dels minuts de pas de tortuga que vàrem haver de patir la resta de mortals. Ells, com l’elite Salomon, van sortir com a llebres…i van fer sort.\nLa resta vam haver d’esperar fins a trobar el moment de començar a avançar i fer metres sense trepitjar-nos els uns als altres.\nDe Font-Romeu, vam fer cap al plateu de la Calme, per pujar fins Les Bulloses, l’Estany del gran blau, Estany dels Trebens, Estany de Pradelles, La Calma (camí de la Collada o la baixada del formatge) i arribada de nou a Font-Romeu. Al cap de dues hores d’haver començat el dolor ja era insoportable, però clar , abandonar millor no oi? així que vaig fer més de 4 hores aguantant com podia les punxades. Al final 6h57′. Visto lo visto… no em puc queixar.\nUn circuit força exigent que no va deixar a ningú indiferent. Tartera, colls que eren murs, baixades on millor no pensar massa, esbarrades, relliscades…hi va haver de tot. L’endemà feia goig veure com la meitat de la gent que va pujar fins al Plateau de la Calme anaven (anàvem) mig coixos, encintats… senyalats…\nL’Enric va entrar tot just al meu darrera uns minutets més tard, però vaja, gairebé entrem plegats. La Montse va acabar com una campiona els 25 km, crec que fins i tot hauria pogut fer la de 45 km…el proper any.\nAra a fer repòs i a passar de nou per una ressonànica magnètica, per verificar que es tracta d’una tendinitis tibials posterior i descartar una lesió d’estrès). A veure si arribem a temps a les dues cares de l’Aneto !\nAquesta edició de la KC, també m’ha servit per a conèixer a l’Edu “Todo està en el coco” en persona, un figura amb qui segur que anem coincidint en “saraos” com aquest. No us perdeu el seu blog.\nAquesta entrada s'ha publicat en BLOG i etiquetada amb kilian jornet, kilian's classik, running, salomon, Trail, trailrunning. Afegiu a les adreces d'interès l'enllaç permanent.


El sous dels alts càrrecs de la Generalitat de Catalunya: un treball per a compartir | laredpublica\nEl sous dels alts càrrecs de la Generalitat de Catalunya: un treball per a compartir\nPosted on 25/07/2012 by laredpublica\nAvui us presentem, en format Excel, un treball fet des de el Departament TES, amb molta paciència, dedicació, de manera artesanal i amb informació que hem tret de dades diverses a disposició pública. Aquestes dades, estan molt disperses i en formats poc adequats per a facilitar treballs com aquest o ser reutilitzades per la societat. Malgrat tot aquí ho teniu. Gratis (no hem hagut de pagar a cap consultora), per a compartir i sobre tot, per a que qualsevol que vulgui continuar el treball, completar-ho, treballar altres conceptes, amb altres comparacions, amb altres possibilitats de creuament de dades, amb altres estadístiques, el que o sigui obert i dispobible\n– Web del Parlament\n– Annex de personal de la Llei de Pressupostos de 2012:\n– Relacions de llocs de treball publicades al DOGC DE 12/06/2012, amb dos pdf\nL’excel té 4 fulls de càlcul que són:\n– Un resum, amb tres consideracions i unes notes explicatives del quadre\n– Un full amb els detalls dels alts càrrecs\n– Un full amb el detall dels funcionaris amb sous superiors a 57.000 euros\n– Un full amb el detall dels eventuals (personal anomenat segons els grups polítics que gestionen els Departaments), amb sous superiors a 57.000 euros\nNo és una llista exhaustiva. Expliquem el que falta al full de “Resum”\nVolem subratllar una cosa: estem d’acord en què els empleats públics, tots , guanyem uns sous dignes, alts i baixos càrrecs i sense càrrecs, perquè som els que garantim el funcionament de l’estat; volem treballar bé, amb les millors condicions i que els nostres sous siguin públics, a disposició de la ciutadania. És per això que hem subratllar el “tots”.\nRecordeu que un dels nostres objectius al post Qui som, és treballar per la transparència i les dades obertes. No és una declaració teòrica i formal. Ho diem de debò i procurarem aplicar-ho.\nAra més que mai, és un moment en què tothom ens hem d’implicar. Ja no hi ha excuses. Tots podem fer quelcom. Som professionals i estem al servei de la societat. Aquest treball és un bon exemple.\nFiled under: Función Pública, La Red Pública | Tagged: alts càrrecs, CCOO, dades obertes, empleados públicos, sous, Territori i Sostenibilitat, transparencia |\n« TIC: Tecnologías de la Información y la Comunicación Relat de la reunió amb el Director de Serveis del Departament: 17/7/2012 »\nJose Luis, on 25/07/2012 at 12:26 said:\nM’agrada el comentari de la tranparencia: en quin Browser i sistemes operatius es poden llegir els contigunts de l’excel ?\nper si teniu els mateixos problemes l’URL a google docs:\nlaredpublica, on 25/07/2012 at 18:03 said:\nGràcies. Clikant a la fletxa de la dreta que pasant el cursor posa “open in new window”, ja surt la URL de Geoogle Viewer que indiques i es pot baixar.\n[…] El sous dels alts càrrecs de la Generalitat de Catalunya: un treball per a compartir […]


Historias de Angela: octubre 2016\nUna jutgessa demana trasllat a Don Benito (Badajoz). Després de l'conflita vergonyós i mediàtic de la seva actuació a jutgat 2n d’Olot demanan que es parles castella i no catala a la sala del jutgat\nConflicte de pensament fa que una jutgessa que treballava a Olot en el jutjat nº2 demanés trasllat per la seva repetida afirmació que en el judici es parlés en castellà.\nRealment lamentable que en un juzgat a la localitat de Olot (Catalunya) ens trobem àdhuc en aquest problema com si estiguessim en temps victoriosos del Caudillo de Franco.\nDesprés de la notícia mediatica en els mitjans de comunicació, el TSJC va prendre mesures en sancionanla pel poc respecte a l'ús de la llengua catalana Ana Maria Caballero va demanar trasllat a la seva terra natal Extremadura on actualment exercís funcions compartides en el regitro civil en la localitat de Don Benito ( Bardajoz).\nEl Tribunal Superior de Justícia de Catalunya va condemnar a aquesta jutge pel poc respecto i actuació a aquestes lletrades cometent dues faltes lleus:\nVan ser mancades de desconsideració i respecte a una llengua de la localitat catalana en la qual habitualment es parla.\nMarta Alsina i Montserrat Vinyets es van queixar pel seu l'actuació d'aquesta jutge per limitar-les al dret de expressarse en un judici de faltes i sentint-se les dues lletrades humiliades i insultades dita jutge va dir: “sou incultes per no utilitzar ni fer servir l'espanyol com a llengua universal.\nLa segona amonestació va ser per a la sala de TSJC per respondre'ls demanera poc respectuosa i altanera quan la hi va requerir respongués a les preguntes que li anaven fent sobre l'expedient obert que se li habia fet per aquestes advocades després de les humiliacions que van sofrir per Ana Maria Caballero.\nLa jutge Ana Maria Caballero a tot moment no va estar d'acord amb l'amonestació del Tribunal Superior de Justícia de Catalunya i va fer una amonestació al Consell general del Poder Judicial(CGPJ).\nAquesta jutge ja ha tingut diverses queixes, té diversos expedients oberts en el jutjat de Figueres.\nDesprés del judici la jutge Ana Maria Caballero va marxar comunicant al jutjat d'Olot el seu cessament per telefono.\nSe sap que es troba de baixa per malaltia i d'aquest trasllat de localitat en Benito (Badajoz) el seu lloc natal i on actualment ejercerà\n"Tot aixó finalitzarà quan tinguen la llei aprovada de transitorietat judírica i apliquem les lleis de la nostre Constitució de Catalunya amb aquet exemple demostren el poc respecta a la nostre terra i per sopossat el respecta a una llengua vida on es parla i se ha de respectar ..."\narticle : Alicia Garcia\nPublicado por Angela Alicia en 10:04 No hay comentarios:\nCatalunya i el buit que hi ha a Espanya va dir Ramon Cortarelo a l'Auditori del Orfeon del barri de Gracia 14/10/2016\nArtícle: Alicia García\nSorprenent com sempre el madrileny Ramon Cortarelo amb la seva humilitat i senzillesa ens a donat un repàs de la història d'Espanya començant dient que sempre les revoltes han estat presents, militars com: el general Prim , Espartero entre uns altres.. , ens ha comentat que tota desobediència violenta acaba en tragèdia com va succeir amb ells.\nTambé va treure un As de la màniga de caràcter irònic traient a l'església catòlica que s'amaga en les faldillas dels poderosos doncs deberia estar pels necessitats com feia Jesucrist i ben mancats estem, que no auxilia a qui busca justícia i llibertat i que no aniran a l'OTAN a explicar el que succeeix no vagi a ser que els obliguessin a pagar impostos.\nEns ha comentat que no és bo, una revolució violenta, doncs iria malament per al procés de la nostra República Catalana i que hem de lluitar, en el front més precís, que és la desobediència passiva i enfocada, al bàndol que ens pot ajudar, serà des de fora no des d'Espanya.\nExplicar que desobeïm a un filandés les lleis Constitucionals espanyoles els pot xocar moltíssim a ells, doncs s'han de complir això és lògic les lleis, si fos un pais honest en les seves lleis i governants...Fer-los entendre és la nostra prioritat primera i única:\n¿com obeir i acatar lleis que han estat modificades a benefici propi d'un govern de dretes que encara no s'ha format?.\nTenim un buit polític però en canvi executen lleis en contra de Catalunya castigant al govern català.\nAquest buit a Espanya ho aprofita la dreta per executar sense cap problema exercint el poder ¿com poden denunciar quan ells mateixos han incomplit i estan totalment corruptes?.\nAixò, és precisament el que s'ha d'explicar, fer entendre al món el que aquesta succeint, ens volen mutilar els nostres drets més primaris: salut, treball, habitatge , en definitiva una vida garantida en la qual un ésser humà pugui realitzar-se.\nExplica en la Conferència que quan dues persones estan disposades a entendre's... s'entenen, arriben a un acord i és de tot sabut que el govern espanyol no vol.. ni pensa en això.\nHa explicat que hi ha diversos enfocaments, privilegis a Navarra, Galícia...\n¿Com podem ser iguals si el tracte és diferent?.La supèrbia els està tornant cecs reclamen Gibraltar i no s'adonen que per als anglesos amb solament fer un Referèndum preguntan si els gibraltarenys volen estar dins d'Espanya?... De tot sabut com seria la seva resposta.\nI no s'han adonat que Canàries també.. se están manifestant i que volen ser independents com ho volem els catalans, en aquest desman... fa trontollar la seguretat de la seva unió.\nEspanya sense govern que solament aplica la mà d'una dictadura dissimulada de règim diuen democràtic .\nL'única cosa que podem fer i és nostre haver d'és seguir sent un bloc anar cap al nostre objectiu que no serà facil si no dur potser alguns serem castigats però això àdhuc ens donarà més força per aconseguir el nostre objectiu, no ens han envaït perquè estem dins de l'OTAN , si no ja ho haguessin finalitzat.\nTenim la gran sort de jutges argentins que defensen i volen que es destapi tot els que aquí , familiars dels quals van guanyar la guerra civil d'Espanya intenten per tots els mitjans difuminar i portar a l'oblit :\n“familiars que volen localitzar i enterrar als seus familiars afusellats per tan sol pertànyer al bàndol republicà”.\nL'únic que ens hara triomfar cap a la Republica serà la lluita passiva com Ghandi desobediència sense armes cara al món aportant proves i convencent al món qui té razó i perquè lluitem.\n"Si no defallim si seguim units en aquesta lluita arribarem molt ràpid a aconseguir-ho." Ha dit.\ncliqueu aquí per lleixí artícle\nReflexionem:okupas delante de la ciudad de la justicia¿ el estada funciona?\nPublicado por Angela Alicia en 15:45 No hay comentarios:\nUna jutgessa demana trasllat a Don Benito (Badajoz...\nCatalunya i el buit que hi ha a Espanya va dir Ram...


"Els polítics en els seus programes continuen sense dir res de la Cultura", diu Vilarasau\nper Dolors Vilarasau Directora de teatre 19 de novembre de 2019\nEnguany la Festa de Tardor ha tret a la llum les mancances d'una de les ciutats més pròsperes de Catalunya. Sí, aquí també hi ha emergència social: manca d'habitatge, desnonaments, pobresa energètica. I si no que els preguntin a Càritas, o al sindicat de Llogaters o a la Xesca.\nEmpoderament de la dona. Vox (52 diputats) diu: Voteu-nos una vegada que ja no farà falta que voteu mai més. Les Adventícies comptant la paritat en els espectacles públics. El Teatre-Auditori en surt molt mal parat en aquest recompte. Als de Pedra i Sang ens donen bona nota per les Lectures a la Fresca, però ens avisen de la manca d'autoria femenina en les obres que representem. Ho anotem.\nPostsentència: els estudiants han decidit passar a l'acció i agafar les regnes de la situació, ja que els polítics no se'n surten. Un nou maig francès? Més aviat una situació globalitzada: les protestes a Hong Kong, a Xile, a Catalunya ho corroboren. I que malament els ho estem deixant als nostres joves en termes de precarietat i de sostenibilitat (Sant Cugat per l'emergència climàtica).\nEls polítics en els seus programes continuen sense dir res de la Cultura. Com si no fos un pilar fonamental de la societat. I els artistes a la seva Torre d'Ivori fent com si la cosa no anés amb ells! Però hi ha indicis de regeneració? Podríem revertir aquesta situació i crear una nova Jerusalem? Com deia el poeta W.Blake (TA, 24 oct.) o com Jordi Lara feia en la seva valent proposta al Festival de Poesia donant veu als sense veu. Aquí a casa nostra i, pel que fa al món de la Cultura, tot està en funció de veure quina proposta hi ha des de les institucions i des de la gent pel nou teatre de la Unió.


Genets cap a la mar / Les bodes del llauner\nInici | Catàleg de publicacions de l'IT | Textos dramàtics clàssics\nAutor/s: Millington Synge, John\nAltres autor/s: Abrams, Sam [pròleg] ; Melendres, Jaume [traducció de Les bodes del llauner] i Murià, Anna [traducció de Genets cap a la mar]\nCol·lecció: Col·lecció Popular de Teatre Clàssic Universal ; 41\nDipòsit legal: B-33955-1995\nJohn Millington Synge, poeta, traductor i dramaturg irlandès, un dels epígons de The Irish Literary Revival, va néixer el 1871 a Rathfarnham, al sud-oest de Dublín. Interessat pel passat del seu país, es va dedicar a l'estudi de la llengua gaèlica. Va estudiar música a Alemanya; fou un destacat violinista, però aviat descartà la música com a professió. Resituat i seguint els consells de Yeats, va posar el seu talent literari al servei del país; féu llargues estades a les illes d'Aran, a la Irlanda profunda, on les formes de vida, la llengua, les creences populars, etc., el van impressionar profundament. Aquest descobriment del propi país va fer que Synge es decantés pel teatre i va inspirar les seves millors obres madures. Va morir molt jove, als trenta-vuit anys.\nAquest volum aplega dues de les obres més emblemàtiques i representatives de l'art de Synge: Genets cap a la mar i Les bodes del llauner.\nEl tema de Genets cap a la mar, obra situada a la costa occidental d'Irlanda, es planteja a partir de l'enfrontament entre l'home i la natura. El que realment hi ha en joc és si la natura és brutal i implacable o bé si, per contra, és benigna. La conclusió resulta ben contundent: l'home no és lliure perquè viu supeditat a les forces incontrolables d'una natura hostil.\nA Les bodes del llauner la llibertat humana s'enfoca a partir de l'enfrontament entre l'home i la societat. En el fons, hi ha en joc dos sistemes de vida oposats: la vida lliure i natural dels llauners i la vida restrictiva i convencional de la societat. Synge pren partit a favor de la llibertat humana i ridiculitza i condemna tot allò que la posa en perill.\nLes versions catalanes d'aquestes obres són d'Anna Murià i Jaume Melendres, respectivament.


Weikersdorf am Steinfelde Allotjaments vacacionals - Baixa Àustria, Àustria | Airbnb\nLloguers vacacionals a Weikersdorf am Steinfelde\nEls allotjaments vacacionals més ben valorats a Weikersdorf am Steinfelde\n“Tot va ser molt bo. Molt bon contacte amb l'amfitrió, excel·lent ubicació per a nosaltres (a prop de l'autopista). L'apartament es troba a la casa de l'hoste però és absolutament independent. No teníem cap problema per entrar, encara que arribem a la nit. L'apartament és ampli, còmode i molt net. La cuina totalment equipada, llits molt còmodes. Els meus fills estaven molt contents i sorpresos per la consola Wii. Teníem tot el que necessitàvem i, si viatgem en el futur, triarem el mateix lloc de nou, per descomptat, si Antonio ens accepta. Gràcies ”\nEquipament i serveis que triomfen als allotjaments vacacionals a Weikersdorf am Steinfelde\nAltres allotjaments vacacionals fantàstics a Weikersdorf am Steinfelde


La normalització continua sent una utopia i el català creix a poc a poc\nL’enquesta d’usos lingüístics determina que el 37% de la població el té com a idioma inicial\n5 min. Palma 19/08/2017 00:18\n987x421 La normalització continua en utopia i el català creix a poc a poc\nLa normalització continua en utopia i el català creix a poc a poc\nEl català s’encalla a les Illes. La normalització lingüística encara és una utopia. És el que reflecteix, si més no, la darrera ‘Enquesta d’usos lingüístics de les Illes Balears’. Les dades recollides són del 2014 i tot just aquesta setmana el Govern balear en feia un avançament -s’ha publicat un treball sintètic d’un document que encara està en procés d’elaboració-. Hi han participat la Universitat de les Illes Balears, la Direcció General de Política Lingüística del departament de Cultura de la Generalitat de Catalunya i el Govern.\nL’estudi es divideix en diverses línies. En una primera s’ha analitzat quina és la llengua inicial o primera de la gent que viu a les Illes. En el total de la població, el castellà és la més estesa com a inicial (un 48,6%), mentre que el català se situa més de deu punts percentuals per sota (37,9%). Només el 3,6% té ambdues com a inicials i un 9,9% en té una altra. Per franja d’edat, però, es detecten certes variacions importants. Per exemple, és entre la gent més gran (65 anys o més) que el català és la llengua que més persones tenen com a inicial: més de la meitat (56,1%). En canvi, a la franja d’edat dels 30 a 44 anys, la xifra es redueix fins al 29,9%. Segons l’estudi, el primer número reflecteix “el major component autòcton”, mentre que en el segon és la franja on es concentra la major proporció de població immigrant.\nL’enquesta també ha dividit aquestes xifres per lloc de residència. El territori on el català està més endarrerit és a les Pitiüses. Només el 25,5% de la població el té com a llengua inicial, mentre que el castellà s’enfila cap al 58,9%. A Palma, la xifra és igualment determinant: 29,3% de català i 53,9% de castellà. En canvi, a Menorca el català hi té molta més presència. S’hi troba per sobre de la meitat (52%), mentre que el castella baixa al 40,2%.\nAra bé, la proporció de persones que saben xerrar en català duplica, segons l’enquesta, el valor dels qui el tenen com a llengua inicial. El factor d’origen també hi incideix clarament. Si bé gairebé la totalitat de persones nascudes a les Illes sap xerrar català (escriure’l, un 83,0%), dels nascuts a la resta de l’Estat només el sap parlar un 66% i escriure un 42,7%. Xifres no gaire llunyanes a les que presenten els estrangers. En aquest cas, un 58,5% el sap xerrar i el 37,4% escriure.\nCom ens identificam?\nPel que fa a la llengua d’identificació, la xifra del català és lleugerament superiora a la inicial. És a dir, aquesta diferència demostra que hi ha persones que l’han incorporat. A Eivissa i Formentera, de nou, és on el català està més endarrerit en aquest sentit. Tan sols el 28% de les persones s’identifiquen amb la llengua. Sis de cada deu ho fan amb el castellà. A Palma, el 33,2% de la gent s’identifica amb el català i la meitat (52%), amb el castellà. A Menorca, de nou, es repeteix la tendència superior: un 54% aposta pel català, en aquest sentit, i un 39,7% en castellà.\nEn relació amb la llengua més habitual, la meitat dels enquestats ha contestat que és el castellà. A 13 punts de diferència (36,8%) s’hi troba el català. Els que empren habitualment ambdues és el 10,3%. L’enquesta considera “lògic que l’increment del valor referit a l’ús de les dues llengües procedeixi dels que s’identifiquen més amb el català”, ja que ells sí que saben parlar-les totes dues.\nPer lloc de residència, a Menorca, que el català sigui llengua habitual és comú en el 53,5% de la població. A les Pitiüses, baixa uns 20 punts (23,9%), mentre que a Palma se situa al voltant del 28%.\nUna dada que demostra un petit avanç del català és la de transmissió lingüística entre generacions. Per exemple, si bé el 37% de les persones l’utilitza amb els seus avis i també amb els progenitors, el 42% ho fa amb el primell fill. En el cas del castellà, aquesta xifra augmenta només un punt. L’enquesta també detalla que, “excepte en les famílies en què l’enquestat i els seus progenitors són nascuts en territori de parla catalana, l’ús del català amb els fills és més habitual que l’ús del català fet amb els pares”. Això, sobretot, en els casos en què l’enquestat és autòcton i almenys un dels progenitors no.\nAra bé, l’ús prioritari del català és menor entre la població més jove. Per exemple: el 28,50% de les persones d’entre 30 i 44 anys parla català amb els progenitors, mentre que en el cas de les persones de 45 a 64 anys és del 38,6% i en els de més de 65 arriba al 52,8%. El castellà, en tots els casos, és major.\nEn els usos lingüístics en àmbits de consum i serveis i aquells que tenen com a llengua inicial el català, cal destacar que a l’administració local prop del 60% parla només en català, xifra similar a la de bancs i caixes. Pel que fa als metges, se situa a poc més de la meitat. L’enquesta sentencia, també, que, a l’hora de parlar amb clients, descendeix fins a arribar a menys del 20%.\nQuatre de cada deu residents de les Illes té el català com a primera llengua


El dispositiu està format per 350 persones.\nDes d'ahir diumenge i fins a dia 15 d'octubre queda prohibit fer foc en terreny forestal. La Conselleria de Medi Ambient i Territori anuncià divendres que el període de cremes queda suspès durant aquest període de temps. En cas d'haver de fer foc entre una franja compresa entre els 50 i els 500 metres de terreny s'haurà, els propietaris hauran de sol·licitar una autorització a l'administració. Tot i això, la conselleria pot suspendre el permís de cremes controlades en cas de meteorologia adversa per vent o temperatures extremes.\nLa campanya d'enguany es presentà a la base d'operacions d'incendis forestals de Petra on hi assistiren el conseller de l'àrea, Miquel Mir, el director general d'Espais Naturals i Biodiversitat, Llorenç Mas, i el gerent de l'IBANAT, Joan Ramon. Durant la presentació de la campanya d'alt risc d'incendis forestals, Mir demanà a la ciutadania "que extremi la precaució i eviti imprudències davant un estiu on es preveu un augment significatiu de població visitant, i en conseqüència, poden augmentar les negligències o els accidents en els entorns forestals", digué.\nCom a novetat, el dispositiu d'enguany comptarà amb un dipòsit d'aigua transportable per a fer maniobres en zones de difícil accés.


'Il Dottore', en hores baixes, torna a córrer a casa seva\nRossi pot sumar a Mugello 11 curses sense guanyar, la pitjor ratxa\nNURIA GARCÍA Barcelona 03/07/2011 00:00\n260x366 Com cada any al GP d'Itàlia, Rossi estrena casc. / TONY GENTILE / REUTERS Com cada any al GP d'Itàlia, Rossi estrena casc. / TONY GENTILE / REUTERS\nCom cada any a Mugello, el seu Gran Premi -el de casa seva-, Valentino Rossi estrena casc. El que llueix aquesta temporada té un gran ull que ens mira a tots, però que sobretot enfoca la mirada a la pista. Un ull, el seu ull, que sembla que vol dir dues coses. Rossi avisa els altres pilots i els aficionats que ell segueix allà i que tard o d'hora tornarà a guanyar curses. I també és un avís per a ell mateix. Valentino va caure en aquest mateix circuit de Mugello en els entrenaments de l'any passat -es va fer una fractura oberta de tíbia i peroné que el va tenir de baixa quatre curses, inclosa la d'aquell cap de setmana- i, per tant, vol estar atent a qualsevol detall, per petit que sigui, per no engegar a rodar una altra temporada.\nDe fet, Rossi arriba al seu circuit en hores baixes i sense la confiança d'anys enrere. I és que la cursa d'avui podria significar l'onzena de Valentino sense pujar al calaix més alt del podi. És la pitjor ratxa d' Il Dottore des que va aterrar a la categoria reina del motociclisme. Amb la marxa a l'escuderia Ducati, Rossi va emprendre un nou repte que ara per ara, després de vuit curses, s'està tornant un maldecap: la Ducati sembla que està sent una mica més difícil de domar que l'Honda i la Yamaha. Avui, un cop mig resolts els problemes electrònics que va tenir divendres i ahir al matí, Rossi sortirà des del final de la quarta fila de la graella del seu Gran Premi -lluny d'un imparable Stoner, que va tornar a marcar la pole position , la cinquena de la temporada.\nMugello és el circuit de Rossi: l'italià ha estat l'únic pilot capaç de guanyar al traçat toscà set anys consecutius (2002-2008). Il Dottore té ganes de fer-ho bé davant dels seus. Potser per això, ahir, quan durant els entrenaments plovia i cap pilot estava a la pista, ell va sortir a rodar. Volia que el veiés la seva afició, que gaudís amb ell tot esperant el que pugui passar en la cursa d'avui.\nMárquez, on tot va començar\nMarc Márquez va guanyar a Mugello el seu primer Gran Premi en el Mundial de la temporada passada. A partir d'aquella cursa va iniciar un camí imparable cap al títol de 125 cc. Ara, una categoria més amunt, el de Cervera vol tornar a brillar al traçat italià per recordar les sensacions agradables de l'any passat.\nEn la categoria petita, la pluja va ser la protagonista d'uns entrenaments oficials en què Zarco va marcar el millor temps abans que la pista es mullés. Nico Terol, que torna després de perdre's l'última cursa per una lesió al dit, sortirà des de la segona fila després d'aconseguir el cinquè millor temps.\nTambé reapareix a MotoGP Dani Pedrosa. El de Castellar del Vallès, que s'ha perdut les últimes tres curses, ahir va rodar poc a causa de la pluja, però avui sortirà des de la vuitena posició amb moltes ganes.


‘Regala Girona’ | Àngel Guirado i Serrat | Articles | El Punt Avui\n‘Regala Girona’ ‘Regala Girona’ ‘Regala Girona’ ‘Regala Girona’ + ‘Regala Girona’ E-mail\nEl centre de la ciutat de Girona amb gent comprant QUIM PUIG.\n‘Regala Girona’ ‘Regala Girona’ ‘Regala Girona’ ‘Regala Girona’ ‘Regala Girona’ E-mail\nHe vist amb satisfacció els anuncis que l’Ajuntament de Girona ha fet per fomentar el comerç de la ciutat. Són cartells enganxats als aparadors i anuncis en la premsa local. És important que un ajuntament es posi al costat dels comerciants per reduir l’impacte que té la pandèmia en la seva economia. Altres ajuntaments han realitzat iniciatives semblants com les de donar un xec regal per a compres en els comerços locals. Aquests dies són molt importants per a l’economia de la petita i mitjana empresa. També ho són per a aquelles empreses ubicades en superfícies comercials i que han vist aturada la seva activitat per les restriccions imposades pel Procicat. Són dies dolorosos i més per a aquells que s’han trobat sense feina, en un ERTO, i sense una expectativa de treball a l’horitzó. S’hi afegeixen aquells que malauradament estan patint la Covid, que estan ingressats en centres sanitaris o aquells que han perdut un ésser estimat. Per a tots ells, aquest Nadal serà un malson.\nPerò la realitat és tossuda i necessita un incentiu motivador com la campanya Regala Girona. Estem tan infointoxicats que ens decau l’ànim i ens genera desconfiança i incertesa. El consum ha baixat en picat i se’n ressent tota l’economia. El desànim s’observa pels carrers i botigues, llevat dels caps de setmana, i estem molt lluny de les alegries d’altres anys. Ens envaeixen insistentment els dobles missatges, els de les mesures sanitàries centrades en les restriccions i els de les insistents responsabilitats, ambdues llançades reiteradament pels nostres polítics i gestors sanitaris. La permanent crida a la responsabilitat ha caigut en sac foradat. Ens hem acostumat a sentir la cançó enfadosa que sembla no anar amb nosaltres. Desplacem, amb esperança, la responsabilitat als investigadors de la vacuna. Sí, ja no sembla que nosaltres hàgim de fer res més perquè la resta ja la farà la ciència. Una ciència menystinguda i infrafinançada. Ens estem relaxant i ningú s’atreveix a aplicar les mesures impopulars que altres països de millor economia que la nostra estan aplicant. Hem obert les superfícies comercials, els bars i restaurants i les pistes d’esquí, al·leluia, i l’índex de contagi ha pujat. No tenim aturador.\nEl comerç gironí necessita un impuls de les administracions, perquè els ciutadans regalin Girona o el que és el mateix, comprin a casa. És cert que això no és fàcil de fer quan et trobes més d’un trenta per cent de les botigues amb les persianes abaixades. L’era Joaquim Nadal ha quedat en la memòria històrica ara ja com un horitzó passat. Qui repassi la Girona de fa dues dècades recordarà amb orgull l’impuls dinàmic de les zones comercials, la vitalitat del Barri Vell o la d’altres barris als quals la ciutat havia donat l’esquena. Però també seguim sense resoldre l’històric problema de la zona est de la ciutat, una autèntica vergonya. És per això que el salt qualitatiu que ens ofereix aquesta crisi ha de servir per fer més atractiva la ciutat. Les plataformes digitals s’imposen i el seu lideratge ha de venir del mateix comerç ajudat per l’administració local. És una manera de regalar allò que la ciutat ens ofereix. Les compres digitals són una realitat que van a més i de res ens servirà donar-nos excuses per no fer el gran salt cap a la venda en línia. Girona, que es va connectar intel·ligentment a través de la wifi al carrer, ara ho ha de fer des del comerç digital. Hem de demanar a l’administració local, des de les seves competències, la implicació, la innovació, la creativitat i la iniciativa institucional perquè això sigui una realitat. Bones festes i cuideu-vos molt.\nEl Punt Avui. Girona 21-12-2020, Pàgina 25


Uns dies de descans a Yanzhou, província de Shandong. | Altres indrets\nMentre l’Ona menjava peix, i li faltaven mans per agafar les crispetes caramel·litzades, la família Bian ens agraïa haver tractat tan bé a la seva filla a Tarragona.\nA l’acabar-se un peix que vam menjar, anomenat peix de Xina, el Sr. Wan, a través de la Bianbian, ens va explicar que el millor del peix és el que queda dins seu, una espècie de cartílag allargat, que per cert va costar bastant de tallar. Com un gran present me’l va donar a mi, i jo, per no fer una ofensa, vaig tragar saliva i em vaig empassar el tros de peix, després de mastegar-lo una bona estona, doncs era una mica dur. Mentrestant m’estava mirant el got ple de cervesa per fer-lo acabar de baixar.\nA partir d’aquell dia es van succeir diversos sopars i dinars familiars, i vam poder gaudir de diferents plats xinesos, cuinats a casa i a restaurants.\nYanzhou té uns quaranta mil habitants. Això aquí a Xina és un poble petit.\nDurant la temporada d’estiu la temperatura és elevada, i la xafogor es fa notar. A les afores de la ciutat hi ha industria (paperera, de pneumàtics, d’aigua), i entre la contaminació i la xafogor s’agraeix un dia de pluja.\nLa ciutat de Yanzhou té diversos llocs interessants:\n– La plaça central de la ciutat, que és el lloc més cèntric, on es reuneix molta gent per la nit, amb parades de menjar, venedors ambulants, gent que fan exercicis de kung Fu, de Jian Shu, un petit parc d’atraccions infantil… amb una vida nocturna molt intensa.\nHi ha moments en que tothom al voltant se’ns queda mirant. Es comencen a apropar a nosaltres i se’ns queden mirant i escoltant.\nA la mateixa plaça, pel matí, a partir de les 6:30 hores, fan exercicis de tai chi, jian shu, an sai yao gu, entre d’altres.\nEl tai chi és més conegut a casa nostra. El jian shu el practiquen amb una espasa.\nEl an sai yao gu és originari de la província de Shaanxi, i el practiquen dones, tocant uns petits tambors mentre ballen al seu ritme. Hi ha diversos grups que el practiquen, amb uniformes de diferents colors, normalment ajudats econòmicament per empreses de la ciutat.\n– Un parc que anomenen parc de la comunitat, no molt lluny de la plaça, on per la nit es reuneixen alguns músics que toquen instruments antics i la gent pot cantar.\n– El museu de Yanzhou. L’entrada és gratuïta. El museu no és gaire gran, amb un petit Buda dalt d’un monument situat al centre del hall, i al pis de dalt hi han varies sales amb algunes antiguitats. En una de les sales hi ha una gran espasa de pedra trobada al fons del riu, i l’última sala està dedicada a propaganda de la Xina comunista.\nDarrera del museu hi ha una antiga torre on no es pot accedir. Més enllà actualment estan construint un temple budista per fer ofrenes.\n– El carrer del mercat de la nit, que si bé així és com l’anomenen, realment el mercat el fan de dia, a partir de les 5:00 del matí fins a les 14:00. El nom prové de temps anteriors quan el mercat es feia per la nit.\n– El carrer dels locals per esmorzar. No us puc dir el nom perquè senzillament el coneixen per aquestes dades. En aquest carrer hi ha diversos locals i parades on van els habitants de la ciutat a esmorzar. A vegades es fan grans cues en alguns d’ells. Son especialment recomanables els xurros xinesos que fan en un dels locals, que té algunes taules per assentar-se. Aquests xurros són dobles, són com dos xurros pegats, i, com tot a Xina, és degut a una història que va passar fa molts anys.\nUn funcionari xinès que vetllava molt pel poble va ser objecte de difamació davant de l’emperador per part de dos funcionaris que només pensaven en enriquir-se ells i que tenien molta influència. L’emperador va fer matar a aquell funcionari, i la gent, que coneixia la veritat de tot, però que no podia dir res per la gran influència que tenien aquells dos funcionaris corruptes, va començar a fer aquests xurros dobles que representen a aquells dos funcionaris, i els posaven a fregir dins de l’oli bullint i després se’ls menjaven. Aquesta va ser la seva manera de venjar-se d’aquells dos personatges sinistres.\n– La plaça de l’estació de tren, i de l’estació d’autobusos. Les dues estacions estan a la mateixa plaça. Aquí es pot veure el moviment de la gent marxant i arribant de la ciutat.\nCal tenir en compte que els taxis situats en aquesta plaça cobren 10 yuans per un recorregut dins de la ciutat, quan el preu normal és de 5 yuans.\n– El mercat del costat de l’estació. És un edifici de grans dimensions que està ple de botigues. Per a definir-ho amb la nostra visió catalana, és com un tot a cent xinés de casa nostra, però en gran.\nÉs un lloc ideal per a fer aquelles compres de coses que pots trobar a faltar en un determinat moment: paraigües, motxilla, i, com no, alguna joguina pels peques.\n– Es molt interessant passejar per la ciutat i trobar-se a gent jugant a escacs xinesos, o altres jocs, o senzillament assentats al carrer xerrant. Les places, parcs, o davant del Museu, són llocs ideals per a veure-ho.\n– El parc zoològic és una visita obligada si es viatja amb nens. A Yanzhou n’hi ha un, i si bé és una mica petit, s’hi poden veure alguns óssos, camells, gaseles, monos, oques, cabres, un estruç, i teòricament un tigre, que devia estar molt amagat, perquè no el vam veure.\nLa ciutat es pot visitar molt ràpid, però resulta un lloc ideal per a estar uns dies tranquil·lament i des d’aquí visitar Qufu i la muntanya sagrada de Tai Shan.\nVam marxar de Yanzhou perquè sinó no ens quedarien dies per fer tot allò que teníem previst, però per ganes encara ens hi haguéssim quedat més temps.\nL’últim dia van venir diferents familiars de la Bianbian per acomiadar-se de nosaltres. L’endemà al matí, per anar fins a Qufu per agafar el tren ràpid que ens havia de portar fins a Nanjing, ens van portar amb una furgoneta del Sr. Wan.\nTots ens van dir que estàvem convidats a tornar-hi quan volguéssim. L’amabilitat que ens hem trobat aquí ens ha deixat sorpresos gratament. No descartem tornar-hi en un futur.\nL'entrada va ser publicada el 2012, Àsia Oriental, Est de Xina, Xina i etiquetada an sai yao gu, jian shu, mercat, tai chi, Yanzhou, zoològic per altresindrets. Guarda l'enllaç permanent.


INS - Xanascat: l'Estiu és Teu- ültims dies\nXanascat: l'Estiu és Teu- ültims dies\nMaig de 2018, últims dies de preinscripció!!!\n‘L’Estiu és teu’ 2018 - Últims dies en cartellera\nEl repartiment d’aquest estiu de pel·lícula està quasi complet, si vols que els teus fills i filles siguin els protagonistes de les seves vacances apunta’ls ara a ‘L’Estiu és teu’, on viuran una història de colònies. Ja hi ha torns exhaurits!\nEls albergs de XANASCAT esperen els 6.500 joves que ompliran les seves lliteres amb ganes de viure unes colònies de catifa vermella.\nQuè és l'Estiu és Teu?\nEl programa "L'Estiu és Teu" és una proposta de l'Agència Catalana de la Joventut (ACJ) del Departament de Treball, Afers Socials i Famílies de la Generalitat de Catalunya que s'adreça als nois i noies de 5 a 16 anys amb l'objectiu que es diverteixin, tot aprenent, durant les vacances d'estiu als albergs de la Xarxa Nacional d'Albergs Socials de Catalunya (XANASCAT).\n"L'Estiu és Teu" és una aposta per la formació i l’educació en el lleure dels joves entre 5 i 16 anys durant el període de vacances d’estiu.\nEl període de vacances és el període ideal per què els joves de Catalunya aprenguin i millorin en la temàtica que més els agrada i ho facin d’una manera divertida i en un entorn diferent a l’habitual.\nExisteixen 14 modalitats classificades en 5 temàtiques diferents\nMés de 20 anys oferint colònies i estades en el lleure\n140 torns en 20 albergs repartits pel territori.\nSense barreres pels joves amb necessitats específiques.\nAprendre i passar-s’ho bé sense córrer riscos\nLes colònies i estades compten amb una auditoria de seguretat i el seu corresponent manual de procediments de seguretat integral de les activitats.\nEs treballa amb 1 monitor com a mínim per cada 8 participants, quan l’exigit és 1 monitor com a mínim per cada 10 participants.\nD'aquesta manera es reforça la seguretat, els recursos educatius i la supervisió del dia a dia dels participants.\nEls equips professionals de les estades els formen monitors i directors de lleure titulats, així com professionals en l’especialitat corresponent.\nInformació diària per als pares i mares\nEls pares i mares estareu informats diàriament de tot el que fan i aprenen els vostres fills a través de fotos, vídeos i experiències que es penjaran al blog de “L’Estiu és teu”.\nEls joves titulars del Carnet Jove gaudiran d’una reducció del 5% del total de l’estada.\n20 albergs repartits per tot el territori i ubicats, tots, en indrets de gran interès natural i cultural a la costa, l'interior, la muntanya i la plana.\nEls albergs de la XANASCAT estan inscrits al Registre d'Instal·lacions destinades a activitats amb infants i joves.\n"L'Estiu és Teu" continua innovant i creant tipologies d'estada adaptades als desitjos i gustos dels participants i necessitats que presenta el moment canviant actual i les tendències del lleure educatiu i social.\nServei de transport a mida\nMitjançant la plataforma BusUp®, en tres passos senzills, totes les famílies que ho desitgin podran reservar el servei d’autobús. Una alternativa segura, econòmica, sostenible i divertida.


TFassessors.com / Les 10 principals debilitats de les petites i mitjanes empreses\nLa gestió financera d'una empresa és clau per assegurar la continuïtat del negoci i fins i tot evitar tancaments que es produeixen per manca de control de l'operativa o per dificultat d'obtenir crèdits bancaris. Factors com la manca de temps i de recursos econòmics i humans influeixen de manera decisiva en que no totes les empreses puguin mantenir un control sobre aspectes clau per a la sostenibilitat i creixement del negoci.\nLa planificació de tresoreria, el control de marges, el màrqueting bancari, la comptabilitat analítica o la comunicació interna dels procediments són alguns dels aspectes clau que les pimes haurien de tenir en compte per evitar possibles situacions de risc.\n1. Manca de control dels recursos econòmics\nLa supervivència de qualsevol empresa comença per assegurar els recursos. La planificació de tresoreria permet a l'empresari anticipar-se a situacions de tensió i gestionar els sobrants. És la base per gestionar estratègicament la obtenció de més recursos a través de la negociació bancària, de l'entrada d'inversors o del finançament públic.\n2. Descuidar el control de marges\nMoltes empreses veuen com cauen els marges per raons diverses, com poden ser la disminució de les vendes o el canvi de mix de productes i clients. Si es detecten a temps aquest tipus de situacions és necessari prendre mesures, revisar els preus, o variar l'estratègia de compres. Una cosa tan simple com calcular el preu de venda net o el cost real poden evitar preses de decisions errònies.\n3. No calcular la rendibilitat\nConèixer la rendibilitat per client, per producte, per servei o per punt de venda permetrà millorar les operacions i prendre decisions comercials clau. És crucial segmentar la informació econòmica rellevant a través de la comptabilitat analítica.\n4. Oblidar el 'màrqueting bancari'\nLa relació amb el banc, la gestió de les tensions de tresoreria ... les pimes han de construir una posició negociadora forta i establir una gestió estratègica del 'pool' bancari, ja que és una de les claus de la gestió financera.\n5. Manca de previsió\nNo sempre és necessari portar un control diari, ja que en algunes companyies n'hi ha prou amb fer-ho setmanal o mensualment, però és imprescindible tenir una visió a llarg termini. La previsió de tresoreria permet planificar els objectius de negociació bancària a curt i mig termini.\n6. Descuidar el sistema informàtic\nEn l'actualitat, l'operativa de les empreses està lligada a l'existència de programari de gestió que cobreixi les àrees clau del model de negoci, com el control dels comptes.\n7. No apostar per la formació contínua\nÉs necessari comptar amb un equip amb el suficient coneixement, que aprengui i millor-hi contínuament, des del domini de l'Excel fins a la gestió de temps. La formació sosté la millora contínua i la motivació.\n8. Manca de metodologia\nEls equips han de imbuir-se de la metodologia que els permeti ser més eficients i innovar en la gestió econòmica de l'empresa. Cal crear circuits administratius eficients que ajudin a millorar la productivitat.\n9. Manca de comunicació interna\nPerquè la informació dels diferents departaments sigui pràctica i aporti valor és important que la seva obtenció sigui fàcil, pel que és important comptar amb uns procediments de treball que assegurin la comunicació interna adequada.\n10. Poc temps per a l'anàlisi\nSovint, la presa de decisions no es basa en una anàlisi sistemàtica de la realitat o dels diferents escenaris.\nPer a qualsevol informació adicional, consulta amb el teu gestor econòmic financer.


El blog d'en Pere Nieto: Merda de corrupció\nAquesta setmana no és senzill escriure articles. En primer lloc perquè tinc molta feina i temes personals que fan que vagi de bòlit, però l’actualitat no ajuda. Si escric sobre el resultat del Alcorcón-Real Madrid no crec que coli. Les conseqüències de l’operació Pretòria contra la corrupció urbanística té uns efectes devastadors per la credibilitat política. És hora de que els grups polítics comencin a donar respostes serioses i permanents. N’estic fart de respostes parcials, de parlar de cada cas. Qui no tingui valor per afrontar el debat a fons no contribueix a la millora del sistema polític. El PP parla aquí com si els nombrosos casos de corrupció arreu de l’estat no anessin amb ells. CIU va jugant a jocs tan absurds com fer veure que al Macià Alavedra el coneixien de vista, que en Colom no és greu que pagués deutes amb diners d’en Millet o que la seva fundació es passa el dia fent cursos de cant coral. I és evident que la resposta del PSC ha estat més a l’alçada però alguns militants intenten fer veure que és més net qui expulsa els corruptes que qui no en té. Tot i que és evident que cap formació política està al marge de la possibilitat de tenir casos d’aquests.\nÉs cert que cal mantenir la presumpció d’innocència i que el jutge Garzón és especialista en judicis interruptus, pe`ro d’entrada cap cas havia fet tan mal a la credibilitat política com aquest. I què es pot fer? Sobretot augmentar el control social damunt de la política. Cal que la gent participi més ne política (no dic afiliar-se), cal que la gent faci un seguiment exhaustiu de l’activitat política (no estic demanant que la gent voti més) i cal crear xarxes socials que fiscalitzin l’acció pública que es fa des de les administracions. També podem confiar en que les formacions polítiques més afectades prenguin determinacions per canviar a fons el finançament dels partits polítics i les formes de promocionar a la gent. El nivell d’autoexigència ha de ser molt més alt. És cert que estic orgullós de pertànyer a una organització que pot basar la seva honestedat en el fet no tenir casos de corrupció, però avui no tinc prou amb això. Les actituds ara ja massa repetides de corrupció o de poca ètica ja són massa forts. I les sospites de que la llista d’Ajuntaments es pot anar ampliant és massa dur. Cal que trobem sortides, la no política no ens ho solucionarà.\nPublicat per Pere Nieto a 21:51\nEstic d'acord que el teu partit és dels més nets. Estic d'acord amb les teves opinions.\nPots veure l'article al blog defensemhorta\n28 d’octubre de 2009 a les 23:09\n29 d’octubre de 2009 a les 6:11\nNo sé quin company meu pot haver dit o fet veure que és més net qui expulsa als corruptes que qui no en té, però evidentment no ho comparteixo. Altra cosa és que valori possitivament la nostra reacció, pel contingut i per la celeritat.\nDe tota manera, no crec que el problema central sigui qui té més o menys corruptes (d'entrada, qui mana menys és més difícil que en tingui, per motius obvis), sinó què fem per detectar precoçment i eliminar els corruptes de la vida pública. Cap aquí hem de treballar si no volem que per culpa d'aquesta gent, que per molts que semblin no deixen de ser d'una mínima part dels polítics, embruti la bona feina (amb més o menys encert, segons els casos) que feu la immensa majoria de persones que us dediqueu a això.\n29 d’octubre de 2009 a les 9:38\nAquí, i en el post anterior, teniu informació de fons sobre el tema i des de la Colometa.\nRealment algú es creu que són fets aïllats i no un modus vivendi heretat sense cap depuració i amb tota la desvergonya pels hereus de la mateix burguesia franquista i nacionalcatólica? Innocents!\nSalut, companys! Carles.\nSORTIDES? AMB EL SRO.SALA COM SI RES A LA EJUCUTIVA DEL PSC.?\nAMB EL SRO CORBACHO FENT "PARIPES" SIMILARS AL DEL TOT PODEROS BATLLE DE SANTA COLOMA,ARA SOSPITOS?.\nAMB LA "FIBROMIALGICA" FEN DE MARTIR,MENTRES EL SEU MARIT,SEGONS LA GENT DE STA COLOMA,"VAYA UN PAJARO".\nAMB NARCS SERRA TAPAN FORATS DE ERC.A PASTA FANG,TOTS.....\n29 d’octubre de 2009 a les 20:11\nEstic completament d'acord amb tú. Aquest matí ho estaba comentan a la feina. "Cal que la gent participi més en política" i m'ha subtat llegir aquí la mateixa frase. NO pot ser que perque sortin aquests casos, que com tú dius cap formació política está al marge de tenirlos es façi tabla rassa i s'acabi dient el tipic tópic "tots els polítics son iguals".\n30 d’octubre de 2009 a les 1:21\nQuan aprlo de que cal mé spolítica no em refereixo sols a afiliació o a votar. Parlo de ser exigents, de participar dels òrgans de participació municipals, d'estar al costat dels moviments socials, de parlar amb la gent ... sense política la corrupció és més fàcil.\n30 d’octubre de 2009 a les 16:37


STA - 1 en Vall d´Aran o Valle de Benasque (Alberto Pirineos) - ACNA\nSTA – 1 en Vall d´Aran o Valle de Benasque (Alberto Pirineos)\nACNA Cursos STA – 1 en Vall d´Aran o Valle de Benasque (Alberto Pirineos)\nEs realitzaran 2 sessions teòriques en aula i 2 pràctiques, sobre el terreny nevat.\nDivendres de 17 a 20 h, dissabte de 9 h a 15 h i de 16:30 h a 19:30 h, Diumenge de 9 h a 15 h\nA EL ACABAR SERÀS CAPAÇ DE:\nSer capaç de preparar una sortida a la muntanya a l’hivern (interpretació de l’Butlletí de\nPerill d’Allaus, meteorologia, pautes de gestió de l’factor grup, etc.).\nAprendre tècniques de reducció de risc.\nCondicions físiques: ser capaç de moure per la neu en rutes d’entre 500 i 1000m de desnivell.\nTerreny d’allaus i trampes de el terreny.\nTècniques de preparació d’una sortida i reducció de el risc.\nRoba adequada a la neu i el fred, esquís de travessa o raquetes per desplaçar-se, DVA, pala, sonda, motxilla hivernal per a tot l’equip, menjar i beguda per a les sortides a el terreny, telèfon mòbil, protector solar i labial, ulleres de torb , llibreta i llapis per prendre anotacions.\nDirigirem els nostres esforços en aprendre a progressar per muntanya hivernal amb una nova visió per identificar signes que ens indiquin si hem o no passar per determinades zones i les seves alternatives.\nA més, entendrem com influeix el nostre estat d’ànim en la presa de decisions a l’hora de moure’ns per muntanya nevada, i com hem d’efectuar un rescat amb la major eficàcia possible.\nSTA - 1 en Vall d´Aran o Valle de Benasque (segons condicions i grup)


CONSULTA RESULTATS D'ANALÍTIQUES\nSERVEI DE CITA ONLINE\nINICI EMPRESA INSTAL⋅LACIONS ESPECIALITATS I SERVEIS TREBALLA AMB NOSALTRES FAQs CONTACTE\nFer una revisió mèdica\nHaig de fer una analítica\nDescarregar els resultats de la meva analítica\nVull visitar un metge especialista\nHi ha conveni amb la meva mútua?\nNecessito fer un regal\nHaig de fer una prova complementària\nServei cita online\n> PROVES DE LABORATORI\n> PROVES OFTALMOLÒGIQUES\n> PROVES OTORRINOLARINGÒLOGUES\n> PROVES RADIOLÒGIQUES\n> PROVES CARDIOLÒGIQUES\n> PROVES GINECOLÒGIQUES\n> PROVES RESPIRATÒRIES\n> ALTRES PROVES\nEstudi radiològic simple. Raigs X.\nLa radiografia consisteix en l'obtenció d'una imatge radiològica de la zona anatòmica que es vol estudiar. Aquesta imatge sorgeix de la interposició de la zona anatòmica a estudi entre una font emissora de radiació ionitzant (raigs X) i una placa radiogràfica o un registre fotogràfic digital.\nCom es realitza l'estudi\nL'estudi radiològic es realitza a la sala de radiologia del centre mèdic per part d'un tècnic en radiologia. El pacient haurà de despullar la zona anatòmica a estudi; en alguns casos se li facilitarà una bata per cobrir-se; al mateix temps haurà de retirar-se tots els seus objectes personals, especialment joies i objectes metàl·lics que poden interferir les imatges radiològiques.\nL'estudi sol durar entre 5 i 10 minuts.\nPreparació per a l'estudi\nL'estudi radiològic simple no requereix de preparació prèvia per part del pacient.\nSi està embarassada o pensa que podria estar-ho ha d'informar el personal quan l'hi pregunti.\nRessonància magnètica nuclear. RMN.\nLa ressonància magnètica consisteix en l'obtenció d'imatges radiològiques de la zona anatòmica que es vol estudiar mitjançant l'ús d'un camp electromagnètic (imant) La ressonància magnètica no empra radiació ionitzant (raigs X) ni radiofàrmacs pel que la ressonància magnètica no implica risc per a la salut.\nLa ressonància magnètica es realitza a la sala de radiologia del centre mèdic per part d'un tècnic en radiologia. El pacient haurà de despullar la zona anatòmica a estudi i, en casos necessaris se li facilitarà una bata per cobrir-se; al mateix temps haurà de retirar-se els seus objectes personals, especialment joies i objectes metàl·lics que poden interferir les imatges radiològiques. Alguns estudis requereixen l'ús d'un contrast per a una millor definició de la imatge radiològica. Un cop sota l'escàner el pacient haurà de romandre immòbil fins a finalitzar l'estudi. La durada de l'examen dependrà de la zona anatòmica a estudiar i de la quantitat d'imatges radiològiques necessàries per completar l'estudi, generalment sol prendre uns 30 min. El nostre centre disposa d'un escàner obert apte per a persones que pateixen de claustrofòbia o obesitat.\nLa ressonància magnètica no requereix d'una preparació prèvia però es sol·licitarà la signatura d'un consentiment informat per part del pacient. Ha de ser interrogat sobre si vostè és portador d'alguna pròtesi o qualsevol dispositiu metàl·lic implantat. El pacient haurà de despullar la zona anatòmica a estudi i retirar els seus objectes personals, especialment joies i objectes metàl·lics i certes pròtesis. Alguns estudis poden requerir d'algun tipus de preparació senzilla com evitar la ingesta de determinats aliments hores prèvies a l'estudi .. El metge o el tècnic en radiologia han d'informar al pacient d'aquestes condicions prèvies a l'estudi. El pacient pot realitzar vida normal un cop acabat l'estudi excepte indicacions específiques del metge o el tècnic.\nRadiografia de la mama.\nLa mamografia consisteix en l'obtenció d'una imatge radiològica de la mama. Aquesta imatge sorgeix de la interposició de la zona anatòmica a estudi entre una font emissora de radicació ionitzant (raigs X) i una placa radiogràfica o un registre fotogràfic digital.\nLa mamografia es realitza a la sala de radiologia del centre mèdic per part d'un tècnic en radiologia. Se li facilitarà una bata per cobrir-; al mateix temps haurà de retirar-se els seus objectes personals, especialment joies i objectes metàl·lics que poden interferir les imatges radiològiques.\nLa pacient romandrà dempeus durant l'estudi col·locant-se entre la font emissora de radiació i la placa fotogràfica. El tècnic en radiologia li indicarà en cada moment la posició que ha d'adoptar durant l'estudi. L'estudi sol durar entre 10 i 15 minuts.\nLa mamografia no requereix de preparació prèvia per part de la pacient.\nECOGRAFIA VESICO-PROSTÀTICA I ABDOMINAL\nL'ecografia consisteix en l'obtenció d'una imatge ecogràfica de la zona anatòmica que es vol estudiar. Aquesta imatge sorgeix de l'aplicació de ecògraf sobre la zona anatòmica a estudio. L’ecògraf emet ones d'ultrasons que en rebotar sobre el teixit objecte de l'estudi emet una imatge ecogràfica que serà recollida en un monitor connectat el ecògraf. L'estudi no requereix l'ocupació de radiació ionitzant (raigs X) ni radiofàrmacs.\nL'estudi ecogràfic es realitza a la sala d'ecografies del centre mèdic. El pacient haurà de despullar la zona anatòmica a estudi; en alguns casos se li facilitarà una bata per cobrir-se. No cal la retirada de joies o d'objectes metàl·lics ja que no interfereixen amb les ones d'ultrasò. La durada de l'examen dependrà de la zona anatòmica a estudiar i de les troballes trobats durant el mateix, podent variar de 15 a 30 minuts.\nL'estudi ecogràfic no requereix de preparació prèvia per part del pacient. Alguns estudis poden requerir condicions especials (com la ingesta de líquids prèvia) que seran indicades pel metge abans de realitzar l'estudi. L'ecografia abdominal pot requerir de dejuni 6-8 hores prèvies.\nAbsorciometria de raigs X de doble energia, DXA.\nLa densitometria òssia és una prova ràpida i còmoda que permet determinar la densitat mineral o massa òssia. Utilitza per al seu funcionament radiacions ionitzants, generant dos feixos de raigs X. Un dels fas és absorbit per les parts toves del cos i l'altre per l'os. La radiació absorbida pel pacient és extremadament petita, menys de la desena part de la dosi d'una radiografia de tòrax.\nEls equips de densitometria consten d'una taula plana sobre la qual es tendeix el pacient i un braç suspès sobre el pacient. Les àrees habitualment explorades són el maluc i la columna lumbar, dues regions anatòmiques en què és freqüent la fractura per osteoporosi.\nSi es prenen suplements de calci han de interrompre 24 hores abans. És recomanable portar roba còmoda. El pacient ha d'informar al seu metge si recentment s'ha realitzat una exploració amb bari o una tomografia computada o un estudi isotòpic amb injecció de contrast.\nLes cookies són importants, influeixen en la seva experiència de navegació, ens ajuden a protegir la seva privacitat i permeten realitzar les peticions que ens sol•liciti a través de la web. Utilitzem cookies pròpies i de tercers per a prestar els nostres serveis. Si consents la seva instal•lació premi "Acceptar Cookies" o també pot configurar les seves preferències prement "Configurar Cookies". Mès informació a la nostra Política de Cookies.\nAv. Francesc Riera, 9\nHorari: De dilluns a divendres.\nDe 8:00h a 20:00h hores sense interrupció.\nTel. 93 775 23 00\nFax 93 775 37 28


El Quadis Mataró juga avui a Tenerife davant l'Echeyde | Mataró Audiovisual\n08 d'Agost de 2020\nEl Quadis Mataró juga avui a Tenerife davant l'Echeyde\nJosep Maria Spà dc., 14/11/2018 - 07:59\nAvui el Quadis Mataró juga a dos quarts de deu (22:30h hora peninsular) contra l’Echeyde. Un partit que es va aplaçar per la disputa del sud-americà. I on hi participaven, amb la selecició argentina, els jugadors del Quadis Ramiro Veich i German Yañez. Una bona oportunitat per seguir demostrant els punts fort de l’equip, i en el que es podria considerar el darrer dels partits còmodes d'aquí fins a finals d'any.\nDe totes maneres un dels principals maldecaps pel tècnic, Beto Fernàndez, és com gestionar el doble desplaçament, avui a Canàries, i el de dissabte a Madrid per jugar contra el Canoe, i que els viatges que es faran al mateix dia del partit no afectin als seus jugadors. A més avisa que més els hi val no badar, perquè ja tenen l’experiència del partit de la temporada passada on les coses no van ser tant fàcils.\nUna de les claus serà la defensa. En els 5 partits disputats ha encaixat 25 gols, una mitjana de 5 gols per partit, una mitja més baixa que la dels gols encaixats per Barceloneta, Barcelona o Mediterrani que són els que el segueixen a la classificació de menys golejats al conjunt mataroní.\nD’aquí han sortit 4 victòries per tant sols una derrota, una bona dinàmica que es podria veure incrementada avui. De fet, com dèiem el d’aquesta nit es presenta com un duel assequible, potser el darrer fins a finals d’any. I és que a partir d’aquí, i fins el Nadal, esperen Canoe a Madrid, Sabadell com a local, Barcelona a l’Escullera, Barceloneta de nou a la Joan Serra i Mediterrani a la Josep Vallès. Un final de primer volta que acabarà de definir les aspiracions d’un equip que no renuncia a res.\nEl Quadis CN Mataró es queda sense Europa\nMarta Bach, el somni d'un or olímpic


Operació Edu: La policia preveu més de 100 detinguts per frau en els cursos a Andalusia | Espanya | EL PAÍS Catalunya\nLa policia preveu més de 100 detinguts per frau en els cursos a Andalusia\nUna nova fase de l''operació Edu' es desenvolupa aquest dilluns a sis províncies andaluses\nSevilla 8 JUN 2015 - 11:34\tCEST\nPorta d'una acadèmia de Roquetas de Mar investigada. Carlos Barba EFE\nLa Unitat de Delinqüència Econòmica i Fiscal de la Policia (UDEF) ha engegat aquest dilluns la tercera fase de l'operació Edu, la investigació contra el presumpte frau amb les ajudes públiques per a cursos de formació. En aquesta fase hi ha previstes un centenar de detencions entre responsables de la Junta que van concedir les subvencions i empresaris receptors a Almeria, Granada, Còrdova, Jaén, Màlaga i Cadis. Els investigadors preveuen la detenció de més de 50 empresaris de la província de Sevilla en les properes setmanes.\nLa Policia centra les seves investigacions en empreses i personal de l'administració per ajudes concedides sense que els beneficiaris de les subvencions reunissin els requisits per obtenir-les o per no dur a terme els cursos en els termes previstos.\nLa tercera fase continua amb una investigació sobre set anys durant els quals la Junta d'Andalusia va destinar més de 3.000 milions d'euros per als programes de formació. “Hi ha empreses que són autèntiques tapadores, creades amb l'objectiu de defraudar”, ha destacat un alt càrrec policial sobre la investigació.\nUna de les irregularitats descobertes en la investigació se centra en cursos programats que ni tan sols van arribar a impartir-se i que suposadament es van justificar emplenant llistats amb assistents ficticis, encara que el nom i cognoms dels beneficiaris sí que són reals.\nEntre les anomalies detectades hi ha també l'incompliment d'algunes empreses adjudicatàries del seu compromís de contractar un percentatge determinat dels alumnes durant diversos mesos, un requisit que en teoria era imprescindible per obtenir l'ajuda.\nUn dels principals implicats assenyala en aquests fraus l'exconseller de la Junta Ángel Ojeda, implicat en la primera fase d'aquesta operació, un sumari que va passar a investigar la Guàrdia Civil sota les ordres d'Alaya. La policia creu que les seves empreses arribaven a acords amb persones per contractar-les com a professors a canvi que aquests després els retornessin la meitat del sou acordat de forma directa o amb la compra fictícia de serveis i materials. En altres ocasions els cursos ni tan sols s'arribaven a fer.


A «Planta baixa» no hi ha tertúlia! | NacióDigital\nper Toni Vall , 16 de setembre de 2019 a les 15:03 |\nNo hi ha tertúlia! A Planta Baixa no hi ha tertúlia! Ostres, quina alegria que m'he endut. Potser ja ho havien explicat però com que no he volgut llegir absolutament res sobre el programa –com faig absolutament amb tot- doncs ha sigut una agradable sorpresa. Ustrell, no fareu tertúlia oi que no? Encara que plogui, que nevi o que troni, encara que l'audiència no sigui tan bona com esperàveu i que algú amablement us ho suggereixi per a fer-la pujar, no ho fareu oi que no? Quin gust que els temes flueixin, que hi hagi qui ens els expliqui i cap comitè d'experts dicti sentència amb opinions escoltades mil vegades i mil vegades absurdes al quadrat.\nSegur que algunes coses es poden millorar. Com per exemple aquesta taula en què es barregen els successos –la violació de Manresa- amb el comentari de sèries per a adolescents i la sèrie de Sergio Ramos. O que la intervenció de la Marina Garcés sigui tan curta. No li ha donat temps a parlar de quasi res. En general, tots han sabut torejar molt bé les presses del primer dia. Aquella sensació que hi ha moltes coses per explicar i poc temps per a fer-ho. És una de les angúnies de la tele d'avui. La calma està proscrita. En un magazín informatiu s'entén perfectament que el ritme sigui una variable important.\nAl principi del programa he tingut una sensació una mica estranya, com si ja ho hagués vist abans tot allò. Com si haguessin fet un vestit molt luxós per a uns continguts sense gaire secret. Ràpidament he vist que la cosa anava molt a millor. De fet, aquest comentari que estic escrivint és una pura aproximació, un relat d'intuïcions que no serveixen per a gran cosa.\n"El plató ens ha quedat una mica pijo", ha dit Ustrell només començar. Bé, potser sí, però no ho trobo flagrant. El que sí que grinyola, i força, són alguns vestuaris i pentinats bastant fora de lloc. Si us plau, estilistes de TV3, relaxeu-vos una mica. Som periodistes no pas models. Més naturalitat i menys parafernàlia. Ustrell ha estat tranquil i el seu equip també. Des de casa semblava que tot ha anat funcionant bé, que les connexions han sortit bé i que tot estava més o menys al seu lloc.\n🔴 Així #ObrimPlantaBaixaTV3: "Volem fer periodisme de carrer, periodisme de #PlantaBaixaTV3", @RicardUstrell\nEN DIRECTE a @tv3cat\n▶ https://t.co/ehKzovlWqP pic.twitter.com/C7GNEC7rEG\n— Planta baixa TV3 (@plantabaixatv3) September 16, 2019\nInteressant, molt interessant, la mirada social que ho sobrevola tot i que no està ni molt menys emmascarada per l'enganxifosa política dels nassos. Molt bon moment la trobada a tres bandes entre Carles Francino, Antoni Bassas i Manuela Carmena. Segur que amb dificultat tècnica però que ha fet patxoca.\nParlant, la gent s'entén. Francino i @antonibassas es podrien posar d'acord. Un tastet a la #PlantaBaixaTV3 #ObrimPlantaBaixaTV3 ▶ https://t.co/ehKzovlWqP pic.twitter.com/SP90fLBBuZ\nVist el primer programa, ja una intuïció clara ha sorgit. El pitjor que li podria passar a Planta Baixa és que a algú se li acudís que seria una bona idea convertir-lo en un espectacle. El pas següent serà frivolitzar-ho tot. Aquest és avui, em temo, el mal del Preguntes Freqüents. Encara no m'he recuperat del xoc que em va produir el comiat de la temporada passada, aquell anunci de cervesa a Menorca, cim de la frivolitat i el dispendi de diner públic. Si Ustrell i el seu equip mantenen la mirada periodística, si amb calma desenvolupen les idees que tenen i, sobretot, si no es fixen amb les refotudes audiències, la cosa anirà bé.\nLes anàlisis de NacióDigital, Cultura i Mitjans, crítica televisiva, televisió, Ricard Ustrell, TV3, Planta Baixa, Filiprim\nPer magrab el 17 de setembre de 2019 a les 02:42\nD'acord sobre FAQs, i els monologuistes són més penosos amb cada programa. Trista mort d'un programa excel·lent. Ara, per a mi, Planta Baixa és a una hora quan tot ja s'ha dit. No serveix per a res si ja has vist Els Matins. Suposo que és per altra gent, més generalista. Però, sort amb tot.